Sløsesjokket

Sløsesjokket er en dokumentarserie i fem episoder som gikk på NRK1 i 2021. Serien handler om at nordmenn kaster for mye. Programleder er Christian Strand

Bakgrunn 
Serien Sløsesjokket er en oppfølger til Matsjokket, som hadde TV-premiere i 2019. I Matsjokket fikk kjendiskokk Christer Rødseth fikk fem norske kjendiser til å kaste mindre mat. Den serien fikk Matprisen i 2020 i kategorien «Årets formidler», og førte til stor oppmerksomhet og også reelle endringer i måten vi bruker og kaster mat i Norge.

Handling 
Seriens konsept er at programleder Christian Strand i hver episode utfordrer én norsk kjendis til å sløse mindre.    

I den første episoden drar Strand og Jan Thomas til et bilopphuggeri for å se at nesten nye elbiler vrakes. Alexandra Joner får et klessjokk når Christian viser henne bilder fra klesindustrien i Indonesia. Han tar henne også med til Fretex for å se 50 tonn klær som leveres hver dag. Trygve Slagsvold Vedum kaster pent brukte kontormøbler fra offentlig sektor. TIX synes han ser ut som en playmofigur når han må ta på seg refleksvest og hjelm utenpå pelskåpa og pannebåndet. På gjenvinningsanlegget får han se hvor mye elektronikk vi nordmenn kaster. I siste episode får Christian Funkygine på laget. Sammen skal de få Forsvaret til å kaste mindre sportsutstyr.

Referanser

Eksterne lenker 
 

Norske dokumentarserier